  Майя Бывальцева 23–30 пӧсьтолэзе Удмуртиын кыкетӥ ползэ ортчоз удмурт кылъя гужем фестиваль. Со радъяське удмурт кылэз дышетыны, элькунлэн лулчеберетэныз тодматскыны мылкыд карисьёс понна, ивортэ Калыкъёслэн эшъяськон юртсы. Лагерь Кияса ёросысь «Сальядор» агроусадьбаын интыяськоз. Фестивале лыктэмъёсты котырес ӝӧкъёс, треннингъёс, лулчеберетъя но историяя лекциос, йӧскалык сиён-юонъёсты веръян чакламын. Валтӥсь ужрадъёс пӧлын: Удмурт кылъя урокъёс: тодӥсьтэм, шоро-куспо тодӥсь но умой тодӥсь муртъёс понна Удмуртлыкез азинтон амалъёс сярысь кенешонъёс Пуэз вӧлонъя, калык дӥськут вуронъя но мукет мастер-классъёс Шулдыръяськон но спорт ужрадъёс. Лагере лыктэмъёс палаткаосын но кунокуаын улыны быгатозы. Тегъёс: Лулчеберет Дышетон Удмуртия удмурткыл Кияса  